fr en sv fr gl it en hbs_lat es pt es gl en es es gl en sv it en es gl gl gl gl gl en gl en gl gl gl gl gl gl gl gl gl gl gl gl es en es es es gl en gl en gl en gl gl gl en gl en gl en gl gl gl gl sv gl en en gl gl gl en pt gl gl pt gl gl gl en gl gl gl gl en gl gl
José A. Iglesias-Guitián - Intalent UDC-Inditex
José A. Iglesias-Guitián é investigador en ciencias da computación. A súa especialización é a computación visual e a computación gráfica. Actualmente traballa no Centre de Visiò per Computador (CVC) e é investigador asociado da Univ. Autònoma de Barcelona (UAB) colaborando tamén como docente. A súa actividade investigadora actual céntrase na exploración de técnicas de rendering e iluminación avanzadas para a visualización científica, e máis recentemente para a súa aplicación en simuladores virtuais. Anteriormente traballou durante case dous anos para The Walt Disney Company e Disney Research. O próximo mes de setembro incorporarase á Universidade da Coruña.
Ao longo da súa carreira investigadora publicou 14 artigos en revistas, 9 dos cales están publicados no top#3 na lista de revistas referenciadas en computación gráfica. É co-inventor de 3 patentes en USA, e foi galardoado cun Disney Inventor Award (2016). Publicou ao redor dunha decena de artigos en conferencias e foi orador convidado en varias ocasións. Participou en varios proxectos europeos, nacionais e internacionais, así como proxectos con empresas, sendo co-investigador principal en varios deles. Posúe a certificación da ANECA como profesor asociado e é membro das asociacións profesionais Eurographics, ACM e Marie Curie Alumni.
Os seus traballos foron publicados nas máis importantes conferencias e revistas do seu campo (p.ex. ACM SIGGRAPH, IEEE SciVis ou Eurographics). É membro do comité de programa e revisor para múltiples conferencias e revistas internacionais (p.ex. Eurographics, I3D, HPG, EGSR, IJCV). Tamén é experto avaliador da Axencia Estatal de Investigación. Recentemente foi co-organizador do ACM SIGGRAPH Workshop on Computer Graphics for Autonomous Driving Applications.
O seu proxecto de investigación céntrase na explotación de técnicas de rendering e iluminación avanzadas para a visualización científica, así como a súa recente adopción en simuladores virtuais e para a xeración sintética de datos e imaxes máis realistas.
A computación visual revélase como una alternativa extremadamente potente para a xeración sintética de datos e imaxes que poden incrementar as capacidades actuais da intelixencia artificial, a visión por computador ou sinxelamente das propias habilidades humanas á hora de desenvolver tarefas particularmente complicadas ou tediosas (p.e.x comunicación e diagnósticos médicos, anotación automática de millóns de imaxes, etc).
A obtención de grandes cantidades de datos, necesarios para alimentar os actuais algoritmos de intelixencia artificial, pode supor un dos principais pescozos de botella á hora de avanzar nunha solución baseada na aprendizaxe máquina. Unha dirección prometedora para abordar este problema pasa por xerar as imaxes e os datos necesarios de forma dixital, é dicir, utilizando simulacións virtuais xeradas por un computador dentro dun mundo virtual que modela aqueles aspectos do mundo real a ter en conta para a solución dun problema dado. A mellora das técnicas de computación gráfica axudará á produción de novas imaxes sintéticas máis realistas, así como aumentar as bases de datos xa existentes.
Este proxecto pretende avanzar o noso coñecemento sobre os procesos para a xeración sintética de imaxes, así como estudar o impacto nos futuros sistemas de visión e aprendizaxe máquina. Como posibles campos de aplicación para esta investigación utilizaranse exemplos de imaxe médica ou simuladores virtuais de tráfico.
Edificio de Servizos Centrais de Investigación. Campus de Elviña, s/n 15071 A Coruña
+34 981 167 173
Aviso Legal | Política de Privacidade | Política de Cookies
Utilizamos cookies (propias e de terceiros) con fins de personalización e publicidade para crear perfís baseados ​​no seu historial de navegación web, por exemplo, para mostrarlle contido personalizado. Podes aceptar todas as cookies pulsando "Aceptar" ou configuralas en axustes.
Close GDPR Cookie Settings
Esta web utiliza cookies para que podamos ofrecerche a mellor experiencia de usuario posible. A información das cookies almacénase no teu navegador e realiza funcións tales como recoñecerche cando volves á nosa web ou axudar ao noso equipo para comprender que seccións da web atopas máis interesantes e útiles.
As cookies estritamente necesarias deben estar activadas todo o tempo para que poidamos gardar as túas preferencias para a configuración de cookies.
Enable or Disable Cookies
Se desactivas esta cookie, non poderemos gardar as túas preferencias. Isto é que cada vez que visites a nosa web, terás que activar ou desactivar as cookies de novo.
Este sitio web utiliza cookies de terceiros para recompilar información anónimas como o número de visitantes do sitio e as páxinas máis populares.
Manter esta cookie activada axúdanos a mellorar o noso sitio web.
Enable or Disable Cookies
Activa primeiro as cookies estritamente necesarias para que poidamos gardar as túas preferencias!
Activar todas Gardar cambios